**Likumprojekta „Grozījumi Valsts pārvaldes iekārtas likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Valsts pārvaldes iekārtas likumā” (turpmāk – likumprojekts) izstrādāts pēc Tieslietu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Valsts pārvaldes iekārtas likuma 82.pantā ir noteikta prasība administratīvā līguma projektu saskaņot ar augstāku iestādi. Apzinot iestāžu praksi administratīvo līgumu slēgšanā, Tieslietu ministrija konstatēja, ka šī prasība nereti ir traucējusi iestādēm slēgt administratīvos līgumus, jo augstākas iestādes formālu iemeslu dēļ nav piekritušas administratīvā līguma projektam. Turklāt prasība pēc augstākas iestādes piekrišanas paildzina administratīvo līgumu slēgšanas procedūru, tādējādi padarot administratīvo līgumu slēgšanu smagnēju. Lai šo procesu padarītu ātrāku un efektīvāku, likumprojekta 1. pantā ir paredzēts atteikties no šīs saskaņošanas procedūras un noteikts pienākums iestādei administratīvā līguma kopiju piecu darbdienu laikā no līguma noslēgšanas dienas nosūtīt augstākai iestādei informācijai. Šāda kārtība ne tikai veicinās administratīvo līgumu slēgšanu, bet arī ļaus augstākai iestādei izvērtēt administratīvo līgumu un nepieciešamības gadījumā (ja iestājušies Administratīvā procesa likuma 86. un 87. pantā norādītie apstākļi) – lemt par tā atcelšanu vai grozīšanu (likumprojekta 2. pants). |
| 3. | Projekta izstrādē iesaistītās institūcijas | Likumprojekta izstrādei ar tieslietu ministra 2014.gada 3.aprīļa rīkojumu Nr.1-1/123 izveidota Administratīvā procesa likuma darba grupa. Darba grupā pieaicināti Tieslietu ministrijas, Administratīvās rajona tiesas, Administratīvās apgabaltiesas, Augstākās tiesas Administratīvo lietu departamenta, Rīgas domes, Valsts ieņēmumu dienesta, Patērētāju tiesību aizsardzības centra, Pilsonības un migrācijas lietu pārvaldes, biedrības „Latvijas Tirdzniecības un rūpniecības kamera” biedrības „Latvijas Darba devēju konfederācija”, biedrības „Publisko tiesību institūts” un Notariāta institūta pārstāvji.Darba grupas sanāksmē par administratīvajiem līgumiem pieaicināti arī iestāžu, kas praksē slēdz administratīvos līgumus, pārstāvji. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Administratīvā līguma slēgšanā iesaistītie administratīvā procesa dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ar likumprojektu vienlaikus tiek virzīti šādi likumprojekti: 1. Likumprojekts „Grozījumi Administratīvā procesa likumā”, Administratīvā procesa likuma 86. pantā ietverto regulējumu attiecinot arī uz prettiesiska administratīvā līguma atcelšanu un 87. pantā paredzēto regulējumu attiecinot arī uz administratīvā līguma grozīšanu vai atcelšanu.2. Likumprojekts „Grozījumi Paziņošanas likumā”, nosakot īsāku termiņu dokumenta paziņošanai uz ārvalstīm, kā arī precizējot tiesību normas atbilstoši jaunajam rīcībspējas institūta tiesiskajam regulējumam.3. Likumprojekts „Grozījumi Valsts nodrošinātās juridiskās palīdzības likumā”, paredzot nepieciešamos grozījumus valsts nodrošinātās juridiskās palīdzības ieviešanai administratīvajās lietās tiesā. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību, likumprojekts kopā ar sākotnējās ietekmes novērtējuma ziņojumu tiks ievietots Tieslietu ministrijas mājas lapā internetā [www.tm.gov.lv](http://www.tm.gov.lv) sadaļā „Sabiedrības līdzdalība”, aicinot sabiedrību izteikt savu viedokli, izmantojot interneta pakalpojumus. |
| 2. | Sabiedrības līdzdalība projekta izstrādē | Likumprojekts kopā ar sākotnējās ietekmes novērtējuma ziņojumu (anotāciju) 2015. gada 11. martā tika ievietots Tieslietu ministrijas mājaslapā internetā [www.tm.gov.lv](http://www.tm.gov.lv) sadaļā „Sabiedrības līdzdalība”, aicinot sabiedrību izteikt savu viedokli, izmantojot interneta pakalpojumus līdz 2015. gada 25. martam. |
| 3. | Sabiedrības līdzdalības rezultāti | Atsauksmes vai viedokļi par likumprojektu netika iesniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iestādes, kuras slēgs administratīvo līgumu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs

15.03.2016. 15:24

634

U.Rudziks

67036902, Uldis.Rudziks@tm.gov.lv

G.Kukle

67036967, Guna.Kukle@tm.gov.lv